【獨門秘技】呂健威鬥志最可靠
2024年05月12日 19:30
東網電視
更多新聞短片
「魅力一丁」季中田草輕勝「荃程路通」，後駒之後連勝兩仗。
「浪漫勇士」落實遠征日本跑安田，過往能征服安田的港隊只有「靚蝦王」及「牛精福星」，但已是18及24年前，兩駒本身都可應付長途賽，故應付長直路的東京競馬場一哩賽自然無問題，早年港隊經常派擅長一哩之馬跑，但明顯唔夠衝，今次「浪漫勇士」韌力肯定夠，唯一擔心體力，希望能克服再贏，一年內贏澳洲、香港及日本一級賽，環顧全球都唔係咁多馬做到。
呂健威剛戰全力出擊，可惜只憑「禪勝輝煌」取勝，另有4場亞軍都係僅輸，現時仍落後伍廐4場，季尾階段最緊要有鬥志，在現時馬圈呂廐已是相當可靠的一個馬房，周三谷戰出馬5匹，3連捷的「合夥奔馳」亦安排匆匆再出，擺明決心，另五班1200米的「魅力一丁」亦可留意，季內田草1400米贏「荃程路通」夠晒級數，上仗谷草同程後追第5名已試準，可期補中。■西門獨